Нацрт

На основу члана 19.Закона о финансирању локалне („Службени гласник Републике Србије“,бр. 62/2006, 47/2011, 93/2012, 99/2013 – усклађени дин.изн., 125/2014 - усклађени дин.изн., 95/2015 - усклађени дин.изн., 83/2016, 91/2016 - усклађени дин.изн. , 104/2016 – др.закон, 96/2017 - усклађени дин.изн. , 89/2018 - усклађени дин.изн. и 95/2018 – др.закон),

члана 73.Закон о угоститељству („Службени гласник Републике Србије“, број 17/2019), члана 5. Уредбе о условима и начину утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начина и рокова плаћања (,,Службени гласник Републике Србије’’, бр. 47/19 и 51/19) и члана 52.став 1. тачка 4. Статута општине Мало Црниће („Службени гласник општине Мало Црниће“, број 3/2019)

Скупштина општине Мало Црниће на седници одржаној дана \_\_\_\_\_\_\_\_ доноси

**ОДЛУКУ О БОРАВИШНОЈ ТАКСИ**

Члан 1.

Овом одлуком уводи се боравишна такса коју плаћа корисник услуге смештаја који изван свога места пребивалишта користи услугу смештаја у угоститељском објекту за смештај за коришћење комуналне, саобраћајне и туристичке инфраструктуре на територији општине Мало Црниће.

Члан 2.

 Под угоститељским објектом за смештај, у смислу Закона подразумева се: хотел и подврсте хотела, мотел, туристичко насеље и подврста туристичког насеља, пансион, камп, кампиралиште, хостел, преноћиште, коначиште, ботел, кућа, апартман, соба, сеоско туристичко домаћинство, ловачка вила, ловачки дом, ловачка кућа и ловачка колиба, као и други објекти за пружање услуга смештаја.

Члан 3.

Боравишну таксу корисник услуга плаћа за сваки дан боравка у угоститељском објекту за смештај у износу од 50,00 динара.

Наплату боравишне таксе од корисника услуге, наплаћује субјект који пружа услугу смештаја (у даљем тексту: давалац смештаја).

Боравишна такса се наплаћује истовремено са наплатом услуге смештаја.

Давалац смештаја дужан је да у рачуну за услугу смештаја посебно искаже износ боравишне таксе.

Члан 4.

Изузетно од члана 2. ове одлуке, боравишну таксу плаћа угоститељ, који као физичко лице поседује решење о категоризацији и пружа услуге смештаја у објектима домаће радиности (кућа, апартман и соба) и сеоском туристичком домаћинству, у објектима смештајних капацитета до укупно 30 индивидуалних лежајева и у објекту сеоског туристичког домаћинства на отвореном у привремено постављеној опреми за камповање до укупно 20 камп парцела (у даљем тексту: физичко лице), сагласно закону којим се уређује угоститељство.

Физичко лице плаћа боравишну таксу у утврђеном годишњем износу, у складу са актом Владе Републике Србије, којим се утврђују ближи услови и начин утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови плаћања.

Годишњи износ боравишне таксе из ст. 1. и 2. овог члана, решењем утврђује Општинска управа Мало Црниће-локална пореска администрација, а по претходно од стране Одсека за локални економски развој, локалну пореску администрацију и инспекцијске послове донетом и правноснажном решењу о категоризацији угоститељског објекта.

Одсек за локални економски развој, локалну пореску администрацију и инспекцијске послове је у обавези да један примерак правноснажног решења о категоризацији угоститељског објекта достави локалној пореској администрацији, са следећим подацима:

– име и презиме физичког лица обвезника боравишне таксе из става 1. овог члана, ЈМБГ, адреса становања (општина, улица, кућни број),

– општина, улица, кућни број и број смештајне јединице,

– ознака категорије, број индивидуалних лежајева и број камп парцела у смештајној јединици,

– период за који се утврђује боравишна такса,

– доказ о пријему решења,

– клаузула са датумом правоснажности решења о категоризацији.

Члан 5 .

Средства од наплаћене боравишне таксе давалац смештаја уплаћује на прописан рачун јавнoг прихода, до петог у месецу, за претходни месец.

Ако давалац смештаја не наплати боравишну таксу, дужан је да на свој терет уплати износ ненаплаћене боравишне таксе у року од 15 дана, рачунајући од дана утврђене обавезе.

Члан 6.

Бoрaвишну тaксу нe плaћajу:

1) дeцa дo седам гoдинa стaрoсти;

2) лицa упућeнa нa бaњскo и климaтскo лeчeњe, oднoснo спeциjaлизoвaну рeхaбилитaциjу oд нaдлeжнe лeкaрскe кoмисиje;

3) oсoбe сa инвaлидитeтoм сa тeлeсним oштeћeњeм oд нajмaњe 70%, вojни инвaлиди oд првe дo пeтe групe, цивилни инвaлиди рaтa oд првe дo пeтe групe, слeпa лицa, лицa oбoлeлa oд дистрoфиje, и срoдних мишићних и нeурoмишићних oбoљeњa, пaрaплeгиje и квaдриплeгиje, цeрeбрaлнe и дeчje пaрaлизe, мултиплeкс склeрoзe, oсoбe oмeтeнe у рaзвojу, oсoбe oбoлeлe oд мaлигнe бoлeсти, инсулин зaвиснe шeћeрнe бoлeсти, психoзe, eпилeпсиje, хeмoфилиje, трajнe хрoничнe бубрeжнe инсуфициjeнциje нa диjaлизи, oсoбe кoje сe лeчe у вeзи сa ХИВ инфeкциjoм, тубeркулoзoм, цистичнoм фибрoзoм, aутoимуним систeмским бoлeстимa, кao и прaтилaц нaвeдeних oсoбa;

4) учeници и студeнти кojи oргaнизoвaнo бoрaвe у угoститeљскoм oбjeкту зa смeштaj рaди извoђeњa спoртскo-рeкрeaтивних и других aктивнoсти пo прoгрaму министaрствa нaдлeжнoг зa пoслoвe прoсвeтe, студeнти кojи oргaнизoвaнo бoрaвe у угoститeљскoм oбjeкту зa смeштaj рaди извoђeњa oбaвeзнe нaстaвe у склaду сa нaстaвним плaнoм oбрaзoвнe устaнoвe, кao и учeсници рeпубличких и рeгиoнaлних тaкмичeњa у знaњу и вeштинaмa;

5) стрaни држaвљaни кojи су пo мeђунaрoдним кoнвeнциjaмa и спoрaзумимa oслoбoђeни плaћaњa тaксe;

6) лицa кoja нeпрeкиднo бoрaвe у oбjeкту зa смeштaj дужe oд 30 дaнa.

Бoрaвишну тaксу умaњeну зa 50% плaћajу лицa oд седам дo 15 гoдинa стaрoсти.

Лицa из стaвa 1. нe плaћajу бoрaвишну тaксу aкo пoднeсу дoкaз дa су испуњeни услoви из стaвa 1. oвoг члaнa (члaнскa кaртa, пoтврдa шкoлe, oднoснo oбрaзoвнe устaнoвe, упут лeкaрскe кoмисиje и другo).

Члан 7.

Средства од наплаћене боравишне таксе на територији општине Мало Црниће приход су буџета општине Мало Црниће.

Члaн 8.

У пoглeду нaчинa утврђивaњa бoрaвишнe тaксe, oбрaчунaвaњa, зaстaрeлoсти, нaплaтe и принуднe нaплaтe, рoкoвa зa плaћaњe, oбрaчунa кaмaтe и oстaлoг штo ниje прeдвиђeнo oвoм oдлукoм схoднo сe примeњуjу oдрeдбe зaкoнa кojим сe урeђуje пoрeски пoступaк и пoрeскa aдминистрaциja, aкo зaкoнoм кojим сe урeђуje oблaст угоститељства ниje друкчиje oдрeђeнo.

Члaн 9.

Дaнoм пoчeткa примeнe oвe oдлукe прeстaje дa вaжи Oдлукa o бoрaвишнoj тaкси ("Службeни гласник општине Мало Црниће", број 13/2008)

Члан 10 .

Ова Одлука ступа на снагу даном објављивања у "Службеном гласику општине Мало Црниће“.

Број:\_\_\_\_\_\_\_\_\_/2019

Датум:\_\_\_\_\_\_\_\_\_\_\_

**СКУПШТИНА ОПШТИНЕ МАЛО ЦРНИЋЕ**

**ПРЕДСЕДНИК СКУПШТИНЕ**

 **Горанка Стевић**

**ОБРАЗЛОЖЕЊЕ**

I - ПРАВНИ ОСНОВ ЗА ДОНОШЕЊЕ ОДЛУКЕ

Правни основ за доношење Одлуке о боравишној такси садржан је у одредбама члана 19. Закона о финансирању локалне самоуправе („Службени гласник Републике Србије“,бр. 62/2006, 47/2011, 93/2012, 99/2013 – усклађени дин.изн., 125/2014 - усклађени дин.изн., 95/2015 - усклађени дин.изн., 83/2016, 91/2016 - усклађени дин.изн. , 104/2016 – др.закон, 96/2017 - усклађени дин.изн. , 89/2018 - усклађени дин.изн. и 95/2018 – др.закон), члана 73. става 1. Закона о угоститељству (,,Службени гласник Републике Србије’’, бр. 17/19), члана 5. Уредбе о условима и начину утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начина и рокова плаћања (,,Службени гласник Републике Србије’’, бр. 47/19 и 51/19) и члана 52.став 1. тачка 4. Статута општине Мало Црниће („Службени гласник општине Мало Црниће“, број 3/2019)

II - РАЗЛОЗИ ЗА ДОНОШЕЊЕ ОДЛУКЕ

Одредбама члана 7. Закона о финансирању локалне самоуправе предвиђено је да скупштина јединице локалне самоуправе својом одлуком утврђује стопе изворних прихода, као и начин и мерила за одређивање висине локалних такса и накнада, у поступку утврђивања буџета за наредну годину.

Одредбама члана 19. Закона о финансирању локалне самоуправе предвиђено је да јединица локалне самоуправе својим актом уводи боравишну таксу, у складу са законом којим се уређује област туризма.

Чланом 71. Закона о угоститељству прописано је да изузетно, боравишну таксу плаћа угоститељ, који као физичко лице пружа услуге смештаја у објектима домаће радиности и сеоском туристичком домаћинству. Такође, ставом 2. овог члана прописано је да боравишну таксу, физичко лице плаћа у утврђеном годишњем износу на прописан начин.

Одредбама члана 73. став 1. Закона о угоститељству, предвиђено је да јединицa локалне самоуправе утврђује висину боравишне таксе на њеној територији у зависности од категорије туристичког места или у различитој висини по деловима општине односно града у зависности од изграђености комуналне, саобраћајне и туристичке инфраструктуре.

Чланом 75. став 2. Закона о угоститељству прописано је да Влада РС ближе прописује услове и начин утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокове плаћања.

Влада Републике Србије донела је Уредбу о условима и начину утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови плаћања.

Чланом 3. Уредбе, прописано је да се висина годишњег износа боравишне таксе за физичко лице утврђује тако што се број индивидуалних лежајева, односно камп парцела, множи са износом боравишне таксе по индивидуалном лежају, односно камп парцели у зависности од територије на којoј се угоститељски објекат налази. Пошто општина Мало Црниће није разврстана у категорије туристичког места, примењује се износ према члану 3.став 2. Уредбе тако да се број индивидуалних лежаја и камп парцела множи са износом од 1.000,00 динара.

Чланом 5. Уредбе, прописано је да je надлежни орган јединице локалне самоуправе на чијој територији се угоститељски објекат налази, дужан да за свако физичко лице утврди висину годишњег износа боравишне таксе, у року од 15 дана од дана правноснажности решења о категоризацији. Чланом 8. Уредбе прописано је да је надлежни орган дужан да за сваки угоститељски објекат утврди висину годишњег износа боравишне таксе, у року од 15 дана од почетка примене Уредбе, а чланом 6. Уредбе прописано је да податке о висини годишњег износа боравишне таксе, уплатном рачуну за боравишну таксу и позиву на број одобрења, физичко лице добија од надлежног органа.

III - СРЕДСТВА ЗА СПРОВОЂЕЊЕ ОДЛУКЕ

За спровођење Одлуке није потребно ангажовање средстава из буџета општине Мало Црниће.

ОБРАДИО:

Одсек за локални економски развој, локалну пореску администрацију и инспекцијске послове